

**Қазалы ауданы бойынша 2017 жылға мектепке дейінгі тәрбие мен оқытуға мемлекеттік білім беру тапсырысын, жан басына шаққандағы қаржыландыру және ата-ананың ақы төлеу мөлшерін бекіту туралы**

***Күшін жойған***

Қызылорда облысы Қазалы ауданы әкімдігінің 2017 жылғы 20 қаңтардағы № 17 қаулысы. Қызылорда облысының Әділет департаментінде 2017 жылғы 6 ақпанда № 5718 болып тіркелді. Күші жойылды - Қызылорда облысы Қазалы ауданы әкімдігінің 2017 жылғы 20 қыркүйектегі № 186 қаулысымен

      Ескерту. Күші жойылды - Қызылорда облысы Қазалы ауданы әкімдігінің 20.09.2017 № 186 қаулысымен (алғашқы ресми жарияланған күнінен бастап қолданысқа енгізіледі).

      "Білім туралы" Қазақстан Республикасының 2007 жылғы 27 шілдедегі Заңының 6-бабының 4-тармағының 8-1) тармақшасына сәйкес Қазалы ауданының әкімдігі **ҚАУЛЫ ЕТЕДІ:**

      1. Қазалы ауданы бойынша 2017 жылға мектепке дейінгі тәрбие мен оқытуға мемлекеттік білім беру тапсырысы, жан басына шаққандағы қаржыландыру және ата-ананың ақы төлеу мөлшері 1, 2, 3-қосымшаларға сәйкес бекітілсін.

      2. Осы қаулының орындалуын бақылау Қазалы ауданы әкімінің орынбасары А.Қаржаубаевқа жүктелсін.

      3. Осы қаулы алғашқы ресми жарияланған күнінен бастап қолданысқа енгізіледі және 2017 жылдың 1 қаңтарынан бастап пайда болған қатынастарға таралады.

|  |  |
| --- | --- |
| *АУДАН ӘКІМІ* | *Н.ШАМҰРАТОВ* |

|  |  |
| --- | --- |
|  | Қазалы ауданы әкiмдiгiнiң 2017 жылғы "20" қаңтардағы  №17 қаулысына 1-қосымша |

**2017 жылға мектепке дейiнгi тәрбие мен оқытуға мемлекеттік білім беру тапсырысы**

|  |  |  |
| --- | --- | --- |
| № | Аудан атауы | Мемлекеттiк бiлiм беру тапсырысы есебiнен мектепке дейiнгi ұйымдарға орналастырылатын балалар саны |
| 1 | Қазалы ауданы | 1567 |

|  |  |
| --- | --- |
|  | Қазалы ауданы әкiмдiгiнiң 2017 жылғы "20" қаңтардағы  №17 қаулысына 2-қосымша |

**2017 жылға жан басына шаққандағы қаржыландыру мөлшері**

|  |  |  |  |
| --- | --- | --- | --- |
| № | Аудан атауы | Бiр тәрбиеленушiге бiр айда жұмсалатын шығын (теңге) | |
| Балабақшалар үшiн | Шағын орталықтар үшiн |
| 1 | Қазалы ауданы | 26978,6 теңгеден кем емес | 19 236 теңгеден кем емес |

|  |  |
| --- | --- |
|  | Қазалы ауданы әкiмдiгiнiң 2017 жылғы "20" қаңтардағы  №17 қаулысына 3-қосымша |

**2017 жылға ата-ананың ақы төлеу мөлшері**

|  |  |  |
| --- | --- | --- |
| № | Мемлекеттiк мектепке дейiнгi ұйымдардағы ата-ана төлем ақысының бiр айдағы мөлшері | Мемлекеттiк бiлiм беру тапсырысы бойынша қызмет алатын жеке меншiк мектепке дейiнгi ұйымдардағы ата-ана төлем ақысының бiр айдағы мөлшері |
| 1 | Алты еселенген айлық есептік көрсеткіштен артық емес | Он еселенген айлық есептік көрсеткіштен артық емес |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК